Viborger Samler, 1833-01-03
Belgien. Den 24de var Capitulationen endnu ikke officielt bekjendtgjort, men man kjendte dens Jndhold saavel i Antwerpen som i Brüssel. Den 24de Kl. 9 1/2 tog General Royer med 850 Mand af det 65 Regiment ifølge Overeenskomst Esplanadeporten og Halvmaanen mellem Bastionerne No. 1 og No. 5 i Besiddelse. Det kostede megen Umage at gjøre Adgangen fremkommelig. Sappeurerne begyndte nu at istandsætte Hoved- og Hjælpe-Broen, der tildeels vare ødelagte af de Beleirede. Alle hollandske Saarede bragtes til et fransk Militairhospital. Marschallen har ved sin Adjutant Lafontaine ladet General Chasse complimentere for sit heeltemodige Forsvar. Virkeligt skal han ganske have være blottet for Subsistentsmidler, da Beleirernes Jld havde ødelagt Fæstningens Magaziner, og Breschen var practicabel den 23de om Formiddagen Kl. 10. Fra Brussel ere Courerer afsendte i alle Retninger med denne vigtige Efterretning. Det hedder, at Municipalregjeringen i Antwerpen vil gjøre et formeligt Skridt, hos Kong Leopold, for at bevirke, at Sløifningen af de Værker, der true Staden, snart vil blive bragt i Udførelse, overeensstemmende med en Beslutning fra den forhenværende provisoriske Regjering. – J Øvrigt meddeles endnu fra d. 24de Følgende: "Jgaar Formiddag Kl. 9 hørte man i Retningen af Lillo en stærk Kanonade; men Taagen formenede os at opdage Noget. Henimod Kl. 11 tog Kanonaden til, ledsaget af en Geværild, der syntes at nærme sig. Ved Middagstid tog denne af, og Kanonaden fjernede sig. Da Synskredsen opklaredes lidt til Kl. 2, var Alt ophort, og man kunde see, at Krigskibene ikke vare komne fremad, tvertimod Fregatten Eurydice noget tilbage, da den laae for Anker længer nede end for tre Dage siden. Man hører idag, at Hollænderne havde, 2000 Mand stærke, forsøgt en Landgang ved Doel, men vare af Divisionen Sebastiani drevne tilbage med Bayonnetten. - Jgaar Aftes Kl. 9 vilde et Skib, man troer det til den hollandske Escadre for Staden hørende Avisoskib, Den lille Mercur, benytte Floden om Natten, for at undflippe, men blev langs med hele Staden beskudt med Geværer af Skildvagterne, der blev det vaer, og siden af Nordfortet med nogle Kartætskladninger; endeligen skal det under en Kugleregn have overgivet sig ved det blaae Huus. C. S. Vi høre, at det var en Kanonbaad, og at den har overgivet sig til den belgiske Capitain Claes. – Kl. 10 saae man Jld i en Kanonbaad foran Gjennemstikket ved Burcht, og snart saae man fire af disse Baade brænde, tillige vare alle foran Staden og i Polderen liggende Baad sænkede; De vare 12 i Antal, og af dem er nu kun en tilbage. Paa Forterne og Tete de Flandres vaie endnu den hollandske Fane. – Jfølge paalidelige Efterretninger have Hollænderne igaar Morges gjort et Udfald fra Fortet Lieftensboek; men Franskmændene under Sebastiani have tvunget dem til at vende tilbage, Fjenden synes at have mistet mange Mennesker, og Kanonbaadene, som kom ham til Hjælp, skulle være saaledes tilredte af Batterierne, at fem af dem lode sig drive ned af Strømmen for at udbedres." – Man tilføier, at Mandskabet af den tagne Kanonbaad blev den 24de om Morgenen under Vagt af belgiske og franske Tropper bragt fangen til Berchem, paa hvilken Vei de insulteredes af Antwerpens Pøbel, der trorde, skjøndt ugrundet, at Capitain Koopmann, som de havde i Sigte formedelst en tidligere beskydning af Antwerpen, var mellem hine.